ملک_مشتاق_صاحب
skr. Wikipedia.org
ناشتے توں بعد امرفیاض بریڑونے وڈے سوھنڑے آسان تےدلکش انداز ءچ ادارے دے اغراض ومقاصد بارے بریفنگ ڈتی جیندا خلاصہ اے ہا جو عبدالماجدبھرگڑی سئیں کوں نکڑے لاءتوں سندھ دھرتی تےاوندی زبان سندھی نال محبت ھئی اوسندھی زبان دے فروغ سانگھے کوئی وڈاکارنامہ سرانجام ڈیونڑچاھندے ہن تے ایندے بارے ہرویلھے سوچیندے راھندے ہن بلکہ فکرمند راھندے ہن  آخر 1987ءچ عبداالماجدبھرگڑی سئیں کمپیوٹر تے سندھی ءچ کم کرنڑ سانگھے سندھی کی بورڈلانچ کرتے سندھی زبان کوں انٹرنیشنل لئینگوئج بنڑاونڑ دی بنیادرکھ ڈتی  اے او دور ہا جڈنڑ کمپیوٹر پاکستان ءچ عام کائینہ تھیاءہا  اوں ویلھے کجھ لوکیں بھرگڑی سئیں دے ایں کم دی نہ صرف مخالفت کیتی ھئی بلکہ مذاق اڈایا تے اینکوں فرنگی دی سازش تےوخت داضیاع قرار ڈتا لیکن سندھ دھرتی دے ایں مردمجاھد نے اپنڑے ناقدین کوں صرف ہک گالھ ءچ جواب ڈتا ہا جو وخت تے تریخ فیصلہ کریسی کہ میڈے ایں عمل نال سندھی زبان کتنا فائدہ تھئے ھک ڈیہنہ آؤسی  سندھی زبان کمپیوٹر دی زبان بنڑویسی یعنی گلوبل لئینگوئج بنڑتے قیامت تک سیف اینڈساؤنڈ تھی ویسی  ایندااپنڑافانٹ ہوسی  صرف ہک کلک نال پوری دنیا کوں سندھ دھرتی زبان تہذیب وتمدن تےثقافت تے رہن سہن تےاوندی ھسٹری بارے جانکاری مل ویسی  حکومت سندھ دی اے خوبی اے کہ ہراوں سندھی کوں جیہڑامذھب مسلکی تفریق دی بجائے  سندھ داواسی ہووے دھرتی دا وفادار ہووے شاہ لطیف داسچامحب ہووے سچل سرمست دی فقیری تے شاعری دااسیرہووے  حضرت لعل شہباز قلندر دا پکامریدہووے سندھی زبان داعاشق ہووے او چاہے شاہ ہووے تےبھانویں گداہووے او دنیا سانگھے بھانویں زیرو ہووے لیکن سندھ دھرتی تےسندھی قوم دا لازوال ھیرو اے جڈاں امرفیاض بریڑوسئیں دے تھرو سندھ حکومت کوں  عبدالماجدبھرگڑی دےایں کارنامے دا پتہ لگے تاں سبھ توں پہلے عبدالماجدبھرگڑی کوں سندھی قومی ھیرو دادرجہ ڈتے تے ول امرفیاض بریڑو کنوں پچھیں نیں جو ایندےکیتے سندھ حکومت کیاکرسگدی اے یعنی مالی مدد ایوارڈ گھرگاڈی لگژری لائف سٹائل یا جیہڑی وی اوڈیمانڈ کرے  بریڑوصیب نے جواب ڈتا جوبھرگڑی صیب ہک نظریے تےہک مشن داناں اے اوں اے کم کہیں لالچ ءچ نئیں کیتا بلکہ سندھی قومی مفادءچ کیتے  تساں اگراونکوں خراج تحسین پیش کرنڑ چاھندے وے سندھی کمیوٹر لئینگوئج انسٹیٹیوٹ بنڑاڈئو تے اونداناں عبدالماجدبھرگڑی دے ناں تےرکھ ڈئیو ہک خالص علمی تےتحقیقی منصوبہ ہا جیندے ءچ بہوں رکاوٹاں آمدیاں رہ گن  عبدالماجدبھرگڑی تے امرفیاض بریڑو تےاوندی سنگت ہمت نہ ہاری تے آخر 2015ءچ عبدالماجد بھرگڑی انسٹیٹیوٹ آف انجئیرنگ باقاعدہ افتتاح تھی گیا تے ول پچھے چل سوچل ایندے مزیدبئے شعبے بنڑیے تےعملہ بھرتی تھی گیا  اج ایندی حیثئیت سندھی کمپیوٹر ریسرچ سنٹر دی ہے  پاکستان ءچ کمپیوٹر دی شروعات نوے دی دھائی ءچ تھئی اے  میں اکھیاسئیں تہاڈی بریفنگ سنڑ تےہاں ٹھرگئے چلوہک مظلوم قوم دی مظلوم زبان کوں ترقی تاں ملی تے ڈوجھے پاسوں مونجھاتے ارمانی ہیں سانگھوں تھیا جو مظلوم سرائیکی قوم دےوسائل تےتخت لہور قابض نہ ہوندا تاں ساڈا وی سندھیں وانگوں انج سرائیکی صوبہ ہووے تے سرائیکی زبان دے فروغ سانگھے اینجھے سرائیکی زبان تےکلچردے فروغ دے ادارے وی ہوون ہا  بریڑو صیب نےمیڈی دلجوئی کیتی کہ تساں جہے نوجوان سرائیکی زبان دے فروغ کیتے مخلص تے کوشاں ہیوے ھنڑسرائیکی صوبے دی منزل نیڑے اے تساں مایوس نہ تھیوو وخت قلیل ہا بریڑو صیب اپنڑے ادارے دے سارے شعبے وزٹ کرائے نیں تے عملہ دے فرائض تےاوندا سرسری تعارف کرائے نیں  ول  میں سندھ میوزیم  سندھ لائبریری  ملحقہ کالجز دے علامتی وزٹ دے بعد امرفیاض بریڑونیں گروپ فوٹو بنڑواے نیں  تفصیلی وزٹ دے وعدے بعد بھاکل پاتے میکوں الوداع کیتا تے نال کنوینس وی سڈاواونڑ پئے گئے  میں منع کیتا جوعوامی پورھیت تحریک نیں میکوں پک کرنڑ سانگھے گاڈی بھجوائی ہوئی ہے  اجاں اساں ایہا گال کریندےکھڑے ہاسے تاں عوامی پورھیت تحریک دے مرکزی راھنما تے میڈاگھاٹابٹ یار آفتاب عباسی دی کال آ گئی  ملک مشتاق صیب تساں کتھاں ہاؤو میں اپنڑی لوکیشن ڈسائی تاں اونہاں آکھیا میں پندرہ ویہی منٹ ءچ تساکوں پک کریساں